CELEX: 32013R0645
Language: sk
Date: 2013-07-04 00:00:00
Title: Vykonávacie nariadenie Komisie (EÚ) č. 645/2013 zo 4. júla 2013 , ktorým sa plavidlám loviacim pascami zaregistrovaným v Španielsku zakazuje lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori

6.7.2013   
            
            
               SK
            
            
               Úradný vestník Európskej únie
            
            
               L 187/2
            
         VYKONÁVACIE NARIADENIE KOMISIE (EÚ) č. 645/2013
   zo 4. júla 2013,
   ktorým sa plavidlám loviacim pascami zaregistrovaným v Španielsku zakazuje lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               Nariadením Rady (EÚ) č. 40/2013 zo 21. januára 2013, ktorým sa na rok 2013 stanovujú rybolovné možnosti pre určité populácie rýb a skupiny populácií rýb, ktoré sú predmetom medzinárodných rokovaní alebo dohôd, dostupné vo vodách EÚ a pre plavidlá EÚ v určitých vodách mimo EÚ (2), sa na rok 2013 stanovuje množstvo tuniaka modroplutvého, ktoré možno rybárskymi plavidlami a pascami Európskej únie uloviť v Atlantickom oceáne východne od 45° západnej zemepisnej dĺžky a v Stredozemnom mori.
            
         
               (2)
            
            
               V nariadení Rady (ES) č. 302/2009 zo 6. apríla 2009 o viacročnom pláne obnovy populácie tuniaka modroplutvého vo východnej časti Atlantického oceánu a v Stredozemnom mori, ktorým sa mení a dopĺňa nariadenie (ES) č. 43/2009 a zrušuje nariadenie (ES) č. 1559/2007 (3), sa od členských štátov vyžaduje, aby Komisiu informovali o individuálnych kvótach, ktoré pridelili svojim plavidlám s dĺžkou nad 24 metrov. V prípade loviacich plavidiel s dĺžkou pod 24 metrov a v prípade pascí musia členské štáty informovať Komisiu aspoň o kvóte pridelenej organizáciám výrobcov alebo skupinám plavidiel loviacim s podobným výstrojom.
            
         
               (3)
            
            
               Spoločná rybárska politika je určená na zabezpečenie dlhodobej životaschopnosti rybárskeho odvetvia prostredníctvom udržateľného využívania živých vodných zdrojov na základe prístupu predbežnej opatrnosti.
            
         
               (4)
            
            
               V súlade s článkom 36 ods. 2 nariadenia Rady (ES) č. 1224/2009, ak Komisia na základe informácií, ktoré poskytli členské štáty, alebo na základe iných informácií, ktoré má k dispozícii, zistí, že rybolovné možnosti Európskej únie, členského štátu alebo skupiny členských štátov sa považujú za vyčerpané vzhľadom na jeden alebo viacero výstrojov alebo jednu alebo viaceré flotily, informuje o tom dotknuté členské štáty a zakáže rybolovné činnosti v príslušnej oblasti, s príslušným výstrojom, príslušnej flotile alebo v súvislosti s príslušnou populáciou alebo skupinou populácií, ktorých sa dotknuté rybolovné činnosti týkajú.
            
         
               (5)
            
            
               Podľa informácií, ktoré má Komisia k dispozícii, sa možnosti lovu tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori udelené plavidlám loviacim pascami zaregistrovaným v Španielsku vyčerpali.
            
         
               (6)
            
            
               Španielsko informovalo 10., 12. a 19. júna Komisiu o tom, že prikázalo zastavenie rybolovných činností svojim štyrom plavidlám loviacim pascami, ktoré v roku 2013 vykonávali lov tuniaka modroplutvého, s účinnosťou od 11. júna v prípade dvoch plavidiel loviacich pascami, s účinnosťou od 12. júna v prípade jedného plavidla loviaceho pascami a s účinnosťou od 20. júna v prípade zostávajúceho plavidla loviaceho pascami, čo viedlo k zákazu všetkých uvedených činností od 20. júna 2013 od 00.00 hod.
            
         
               (7)
            
            
               Bez toho, aby boli dotknuté uvedené opatrenia Španielska, je potrebné, aby Komisia potvrdila zákaz lovu tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori prostredníctvom plavidiel loviacich pascami zaregistrovaných v Španielsku najneskôr od 20. júna 2013 od 00.00 hod,
            
         PRIJALA TOTO NARIADENIE:
   Článok 1
   Plavidlám loviacim pascami zaregistrovaným v Španielsku sa najneskôr od 20. júna 2013 od 00.00 hod. zakazuje lov tuniaka modroplutvého v Atlantickom oceáne východne od 45° západnej zemepisnej dĺžky a v Stredozemnom mori.
   Tuniak modroplutvý ulovený uvedenými plavidlami po uvedenom dátume sa nesmie uchovávať na palube, umiestňovať do klietok na výkrm ani chov, prekladať, premiestňovať, loviť ani vykladať.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. júla 2013
      
         
            Za Komisiu v mene predsedu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 23, 25.1.2013, s. 1.
   
      (3)  Ú. v. EÚ L 96, 15.4.2009, s. 1.